 «Instruks» for regionalt utvalg i NVBF

Dette dokumentet er ment for de regionale valgkomiteer som i tiden frem til regionale ting/valgmøter skal finne de rette kandidater som skal være med på å løfte NVBF videre.

Det er laget «instrukser» for alle utvalg, samt vedtekter for Regionalt styre.

Regionale utvalg – Verdi og kompetanse

Utvalget for Verdi og kompetanse skal være NVBFs administrative avdeling Verdi og Kompetanses medspiller og forlengede arm ut klubbmiljøene. I samarbeid med avdelingen skal utvalget definere klubbenes behov for økt sportslig og organisatorisk kompetanse.

* Med økt sportslig kompetanse menes det hvordan vi kan bli flinkere til å utvikle og ta vare på spillere, trenere, ledere og dommere.
* Med økt organisatorisk kompetanse menes det i første rekke hvordan vi kan bli flinkere til å utvikle klubbleddet slik at det blir mer robust og kan legge forholdene bedre til rette for vekst.

**Til den aktuelle ressurspersonen**

**Vil du være med i NVBFs utvalg Verdi og kompetanse?**Ser du organisatorisk sterke klubber med skolerte ledere som en forutsetning for å skape mer og bedre aktivitet? Ser du kunnskapsrike trenere som en nøkkel til å begeistre og utvikle våre spillere? Ser du utdannede dommere som en forutsetning for å skape en god kampramme?

Hvis du kan svare ja på et eller flere av disse spørsmålene og «brenner» for å fremme kunnskap som nøkkelen til rekruttering og videreutvikling av våre idretter vil vi at du sier JA til å være medlem i utvalget for Verdi og kompetanse.

**Utvalgets ansvarsoppgaver**

* Som utvalgsmedlem vil du fungere som «kjentmann/kvinne» blant klubbene. I samarbeid med avdelingen skal utvalget ha oversikt over status i klubbene knyttet til området kompetanse. Typiske spørsmål man skal ha oversikt over er hvilket utdanningstilbud har klubbene behov for i dag, hvilke ressurspersoner ønsker kurs og hvilket tilbud vil klubbene trenge i fremtiden.
* Være ambassadør for NVBF utdanningstilbud og fremsnakke kurstilbudet til ressurspersoner og klubbmiljøer i din region eksempelvis på turneringer, møteplasser, på telefon ol.
* Bidra med å arrangere kurs og møteplasser i henhold til kurskalenderen og optimalisere vår kurskalender
* Bidra inn i verdi og kompetanseavdelingen med dine erfaringer og ideer til videre utvikling av NVBFs utdanningstilbud.

**Hvem er du?**

* Du vil være ambassadør for NVBFs utdanningstilbud og arbeide aktivt for at flere deltar på kurs
* Du representerer gjennom din adferd NVBFs verdier begeistring, respekt, inkludering, pågangsmot, stolthet og fair play og arbeider aktivt for «samspill for alle»
* Du tar en utfordring, er god på kommunikasjon og tørr «å ta en telefon» til naboklubber
* Du kan se NVBFs utdanningstilbud både i et regionalt og nasjonalt perspektiv
* Du tar aktivt del i volleyball, sandvolley og/eller paravolleymiljøet og møter andre klubber og ressurspersoner eksempelvis på turneringer, møteplasser, samlinger osv.
* Du er medlem i en volleyball-/sandvolleyballklubb

**Som tillitsvalgt vil du:**

* Delta på møte/skypemøte omtrent hver 6-8 uke (kveldstid) og utføre avtalte ansvarsoppgaver mellom møtene, 2 av disse møtene skal være felles med Verdi og Kompetanseutvalg fra andre regioner.
* Delta på 1-2 møter for alle de regionale utvalgene i forbindelse med et av NVBFs arrangementer. Da er reise og opphold (og eventuelt billetter til arrangement) dekket.
* Være ambassadør for NVBFs utdanningstilbud og snakke direkte med klubbene om deres behov og hva NVBF kan tilby
* Kunne bli kontaktet av klubber som har spørsmål knyttet til NVBFs utdanningstilbud

**Støttespillere**

* Avdeling Verdi og kompetanse
* Verdi og kompetanseutvalg i andre regioner
* Ressurspersoner i klubbene

**Hva kan vi tilby:**

* Påvirkningskraft i arbeidet med kompetanseheving i din region
* Møteplasser for alle de regionale Verdi og kompetanse-utvalgene i Norge
* Bli kjent med NVBF, Forbundsstyret og administrasjonen
* Få nye volleyballvenner
* Attest, dokumentasjon og referanse på ditt bidrag som kan brukes på CV.
* Delta gratis på alle kurs i egen region
* Ekstra oppfølging nasjonalt for alle under 26 år, inkludert kurs og møteplasser
* Gratis genser til bruk som ambassadør på turneringer, møteplasser